 Ilé ẹjọ US fún Chicago University lọjọ kan láti fún Atiku ní àwọn ìwé ẹrí Tinubu : Ilé ẹjọ kan ní Northern Illinois ní orílẹ èdè Amẹríkà ti pa á láṣẹ fún ilé ẹkọ gíga Chicago State University CSU láti fún Alhaji Atiku Abubakar ní àwọn ohun ẹkọ Ààrẹ Bola Tinubu.Ìdájọ yìí ló ń wáyé lẹyìn tí Adájọ Nancy Maldonado ti ilé ẹjọ US fìdí ìdájọ tí adájọ Jeffrey Gilbert ti ṣáájú gbé kalẹ pé Atiku láṣẹ láti rí àwọn àkọọlẹ pé akẹkọọ ilé ẹkọ náà nígbà kan rí ni Tinubu.Ṣaájú ni Tinubu ti pe ẹjọ Kòtẹmilọrùn tako ìdájọ tí Adájọ Jeffrey Gilbert dá pé kí ilé ẹkọ CSU kó àwọn ẹrí náà lé Atiku lọwọ.Tinubu ní kíkó àwọn ẹrí yìí fún Atiku yóò ṣe àkóbá fún òun nítorí àwọn ohun ìní òun tó jẹ nǹkan tó pamọ sí òun ni wọn àti pé kò ní nǹkankan ṣe lórí ẹjọ tí Atiku ń pè tako ìjáwé olúborí òun níbi ètò ìdìbò ààrẹ Nàìjíríà tó kọjá.Atiku, tí òun náà dupò ààrẹ Nàìjíríà pẹlú Tinubu níbi ètò ìdìbò ààrẹ tó wáyé lọjọ Kẹẹdọgbọn oṣù Kejì ọdún 2023 lábẹ àsíá ẹgbẹ òṣèlú Peoples Democratic Party, PDP, ń bèèrè fún àwọn àkọọlẹ ètò ẹkọ Tinubu láti fìdí rẹ múlẹ pé ayédèrú èsì àbájáde ilé ẹkọ ló fi kalẹ lọdọ àjọ tó ń rí sí ètò ìdìbò Nàìjíríà, INEC.Ẹwẹ, nígbà tó ń gbé ìdája rẹ kalẹ ní ọja Àbámẹta, Adájọ Maldonado ní ìdájọ tí ilé ẹjọ náà gbé kalẹ tọnà àti pé àwọn náà faramọ.Ó ní láàárín ọjọ Ajé ọjọ Kejì, oṣù Kẹwàá sí ọjọ Ìṣẹgun ọjọ Kẹta oṣù Kẹwàá ọdún 2023 ni ilé ẹkọ náà gbọdọ ti kó gbogbo àwọn nǹkan tí Atiku ń bèèrè fún lórí ìwé ẹrí Tinubu le lọwọ.Adájọ náà ní nítorí ẹja tó wà ní ilé ẹjọ tó ga jìlọ ní Nàìjíríà lórí àbájáde èsì ìdìbò Tinubu àti pé ilé ẹkọ gíga CSU ní àwọn ti ṣetán láti fi ẹlẹrìí kalẹ nítorí náà ni àwọn ṣe ní kí ilé ẹkọ tètè pèsè àwọn ohun tí wọn ń bèèrè.Bákan náà ló ní àwọn kò ní fi ààyè gba Tinubu láti pe ẹjọ kòtẹmilọrùn ní agbègbè náà mọ bí ó ṣe jẹ pé Atiku kò ní àkókò tó pọ mọ láti fi gbé ẹrí rẹ síwájú ilé ẹjọ tó ga jùlọ Nàìjíríà ní ọjọ Karùn-ún oṣù Kẹwàá ọdún 2023.Àmọ ó fi kun pé Tinubu le pe ẹjọ kòtẹmilọrùn níwájú ilé ẹjọ Seven Circuit tó ga ju tí àwọn ilé ẹja tó wà Ní Illinois àtàwọn ìpínlẹ mìíràn náà ni agbègbè náà lọ. 